*****

ΑΠΟΦΑΣΗ ΤΟΥ ΣΥΜΒΟΥΛΙΟΥ

της 27ης Ιουλίου 1981

για την έγκριση τρίτου σχεδίου δράσεως στον τομέα της πληροφορήσεως και της τεκμηριώσεως (1981 - 1983)

(81/599/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 235,

την πρόταση της Επιτροπής (1),

τη γνώμη του Ευρωπαϊκού Κοινοβουλίου (2),

τη γνώμη της Οικονομικής και Κοινωνικής Επι- τροπής (3),

Εκτιμώντας:

ότι, βάσει του άρθρου 2 της συνθήκης, η Κοινότητα έχει ιδίως ως αποστολή να προάγει την αρμονική ανάπτυξη των οικονομικών δραστηριοτήτων και τη συνεχή και ισόρροπη επέκταση της οικονομίας στο σύνολο της Κοινότητος·

ότι, επειδή η εκμετάλλευση της πληροφορήσεως γίνεται βασικός παράγοντας της οικονομικής δραστηριότητας και της καινοτομίας της επιστήμης, της εκπαιδεύσεως και της διοικήσεως, είναι σκόπιμη η επέκταση στον κοινωνικοοικονομικό τομέα, με την ενθάρρυνση και την υποστήριξη κάθε μορφής πρωτοβουλίας, δημόσιας ή ιδιωτικής, της δραστηριότητας που συντελείται ήδη στον τομέα της επιστημονικής και τεχνικής πληροφορήσεως·

ότι οι αρχηγοί των Κρατών και κυβερνήσεων, που συνήλθαν στο Στρασβούργο στις 21 και 22 Ιουνίου 1979, δήλωσαν ότι το δυναμικό πλέγμα των βιομηχανιών πληροφορήσεως που βασίζεται στις νέες ηλεκτρονικές τεχνολογίες αποτελεί σημαντική πηγή οικονομικής και κοινωνικής αναπτύξεως·

ότι η ταυτόχρονη αύξηση της παραγωγής και της χρησιμοποιήσεως πληροφοριών στην Κοινότητα θα πρέπει να επαναφέρει, βαθμιαία και ομαλά, την ισορροπία στη ροή των πληροφοριών από χώρα σε χώρα και ειδικότερα μεταξύ της Κοινότητος και των τρίτων χωρών, στη βάση αμοιβαιότητας που θα εξασφαλίζει μεταξύ άλλων την πρόσβαση των χρηστών (users) από την Κοινότητα στις διαθέσιμες εξωκοινοτικές πηγές πληροφορήσεως και ενημερωτικών στοιχείων·

ότι είναι κυρίως καθήκον των Κρατών μελών να δημιουργήσουν με προγράμματα βοηθείας και δραστηριότητες προωθήσεως τις βάσεις για τη συγκρότηση αποτελεσματικών υπηρεσιών πληροφορήσεως· ότι οι ενέργειες αυτές θα πρέπει να ενισχυθούν με ειδικά κοινοτικά μέτρα·

ότι η ανάγκη ενισχύσεως και σταθεροποιήσεως των ενεργειών στον τομέα της επιστημονικής και τεχνικής πληροφορήσεως και τεκμηριώσεως (ΕΤΠΤ, IDST) που άρχισαν σε εφαρμογή των δύο πρώτων προγραμμάτων δράσεως δικαιολογεί την κατάρτιση τρίτου προγράμματος δράσεως αναγκαίου για να συμβάλει στην επίτευξη των στόχων της συνθήκης που αναφέρονται παραπάνω· ότι θα είναι απαραίτητο να προσδιοριστούν ταυτόχρονα οι προσανατολισμοί ενός κατάλληλου συντονισμού των μέτρων που λαμβάνονται στον τομέα αυτό σε εθνικό και κοινοτικό επίπεδο·

ότι η συνθήκη δεν προβλέπει τις προς τον σκοπό αυτό απαιτούμενες ειδικές εξουσίες·

ότι η Επιτροπή Επιστημονικής και Τεχνικής Πληροφορήσεως και Τεκμηριώσεως (ΕΕΤΠΤ, CIDST) και η Επιτροπή Επιστημονικής και Τεχνικής Έρευνας (ΕΕΤΕ, CREST) έχουν διατυπώσει τη γνώμη τους για την πρόταση της Επιτροπής,

ΑΠΟΦΑΣΙΖΕΙ:

Άρθρο 1

Εγκρίνεται ένα τρίτο σχέδιο δράσεως στον τομέα πληροφορήσεως και τεκμηριώσεως για περίοδο 3 ετών από την 1η Ιανουαρίου 1981· το πρόγραμμα αυτό ορίζεται στο παράρτημα. Οι αναγκαίες για την υλοποίηση του σχεδίου δράσεως πιστώσεις, των οποίων το ύψος καθορίζεται σε 15 εκατομμύρια ECU, εγγράφονται στον γενικό προϋπολογισμό των Ευρωπαϊκών Κοινοτήτων.

Άρθρο 2

Η Επιτροπή αναλαμβάνει την εκτέλεση του τρίτου σχεδίου δράσεως με τη βοήθεια της ΕΕΤΠΤ. Οι αρμοδιότητες και ο τρόπος λειτουργίας της επιτροπής αυτής, που ορίζονται στο παράρτημα ΙΙ της αποφάσεως 78/887/ΕΟΚ του Συμβουλίου της 9ης Οκτωβρίου 1978 για την έγκριση δευτέρου τριετούς σχεδίου δράσεως στον τομέα της επιστημονικής και τεχνικής πληροφορήσεως και τεκμηριώσεως (4), ισχύουν κατ' αναλογίαν σε συνάρτηση με την εφαρμογή του τρίτου σχεδίου δράσεως. Η

τΕπιτροπή ενημερώνει σε κανονικά διαστήματα την ΕΕΤΠΤ και την ΕΕΤΕ για την εξέλιξη των εργασιών στον τομέα αυτό καθώς και στους συναφείς τομείς. Εξάλλου, υποβάλλει κάθε χρόνο στο Συμβούλιο και στη Συνέλευση λεπτομερή έκθεση για το θέμα αυτό.

Άρθρο 3

1. Σύμφωνα με το άρθρο 228 της συνθήκης, η Κοινότητα δύναται να συνάψει συμφωνίες συνεργασίας με τρίτα κράτη, ιδίως στα πλαίσια της Ευρωπαϊκής Διασκέψεως των Διοικήσεων Ταχυδρομείων και Τηλεπικοινωνιών (ΕΔΤΤ, CEPT).

2. Η Επιτροπή εξουσιοδοτείται να διαπραγματεύεται συμφωνίες συνεργασίας με τους όρους που καθορίζονται στην απόφαση 78/887/ΕΟΚ του Συμβουλίου, και ιδίως στο άρθρο 3 και στο παράρτημα ΙΙ.

Έγινε στις Βρυξέλλες, στις 27 Ιουλίου 1981.

Για το Συμβούλιο

Ο Πρόεδρος

P. WALKER

(1) ΕΕ αριθ. C 278 της 28. 10. 1980, σ. 4.

(2) ΕΕ αριθ. C 144 της 15. 6. 1981, σ. 101.

(3) ΕΕ αριθ. C 353 της 31. 12. 1980, σ. 29.

(4) ΕΕ αριθ. L 311 της 4. 11. 1978, σ. 1.

ΠΑΡΑΡΤΗΜΑ

ΤΡΙΤΟ ΠΡΟΓΡΑΜΜΑ ΔΡΑΣΕΩΣ ΣΤΟΝ ΤΟΜΕΑ ΤΗΣ ΠΛΗΡΟΦΟΡΗΣΕΩΣ ΚΑΙ ΤΕΚΜΗΡΙΩΣΕΩΣ (1981-1983)

Βασιζόμενο στο Euronet Diane και σε άλλα επιτεύγματα των δύο πρώτων προγραμμάτων δράσεως που εφαρμόστηκαν στο διάστημα 1975-1980 και με σκοπό την ενίσχυση και τη συμπλήρωση των εθνικών μέτρων που έχουν λάβει τα Κράτη μέλη, το τρίτο πρόγραμμα δράσεως αποσκοπεί:

1. να ισχυροποιήσει και να εμπλουτίσει το δίκτυο Euronet καθώς και να επεκτείνει και βελτιώσει τις υπηρεσίες Diane·

2. να συμβάλει στη δημιουργία και άλλων υπηρεσιών πληροφορήσεως υψηλής ποιότητος στην Ευρώπη, που να ανταποκρίνονται σε εκτεταμένο φάσμα αναγκών, και να προωθήσει τις δημόσιες και εμπορικές δραστηριότητες στον τομέα αυτό·

3. να εξυπηρετεί τους χρήστες και τους μεσολαβητές και να συμβάλει στην ανάπτυξη της αγοράς της πληροφορήσεως στα Κράτη μέλη·

4. να ενθαρρύνει την εφαρμογή νέων τεχνολογιών και μεθοδολογιών στις υπηρεσίες πληροφορήσεως.

Οι δύο πρώτοι από τους στόχους αυτούς έχουν σήμερα προτεραιότητα ενώ οι άλλοι δύο είναι συμπληρωματικοί καί, για την περίοδο που καλύπτει το τρίτο πρόγραμμα δράσεως, θα συνίστανται ουσιαστικά στην επίβλεψη και αξιολόγηση των εξελίξεων, στην πραγματοποίηση ερευνητικών μελετών, στο συντονισμό των εθνικών απόψεων και δραστηριοτήτων, στον εντοπισμό των κατάλληλων ενεργειών σε κοινοτικό επίπεδο, καθώς και στον καθορισμό των προγραμμάτων που μπορούν να εξασφαλίσουν τέτοιες ενέργειες.

Κατά τη διάρκεια του τρίτου προγράμματος δράσεως, πρέπει να καταβληθούν ιδιαίτερες προσπάθειες στον τομέα της πληροφορήσεως και της τεκμηριώσεως, έτσι ώστε να επιτευχθούν οι στόχοι που όρισε το Συμβούλιο στο ψήφισμά του της 24ης Ιουνίου 1971 και να προετοιμαστούν στην Κοινότητα η οικονομία και η βιομηχανία, η επιστήμη, η έρευνα και η διοίκηση για την αντιμετώπιση των νέων δεδομένων της δεκαετίας του 80.

Το τρίτο πρόγραμμα δράσεως περιλαμβάνει τα ακόλουθα τέσσερα κύρια μέρη:

1. Euronet: δημόσιο δίκτυο το 1983

Το δίκτυο Euronet που λειτουργεί από το Νοέμβριο 1979 και που οι δυνατότητές του έχουν σημαντικά αυξηθεί από τα μέσα του 1980:

- θα διοικείται ως το τέλος του 1983 από τις εθνικές διοικήσεις των Ταχυδρομείων και Τηλεπικοινωνιών υπό τον έλεγχο της Επιτροπής, η οποία θα συνεχίσει να χρηματοδοτεί, εν μέρει, το ενδεχόμενο έλλειμμα της εκμεταλλεύσεως. Για τις λεπτομέρειες χρηματοδοτήσεως του ελλείμματος θα πρέπει να γίνουν νέες διαπραγματεύσεις με βάση τα έξοδα συντηρήσεως και λαμβανομένης υπόψη της καθυστερήσεως που σημειώθηκε στην έναρξη της λειτουργίας του δικτύου και την εμφάνιση παράλληλων εθνικών δικτύων,

- πρέπει να επεκταθεί, ιδίως στην Ελλάδα, και σε όλα τα Κράτη μέλη, έτσι ώστε να ανταποκριθεί γρήγορα στην εξέλιξη που παρουσιάζει η ζήτηση πληροφορήσεως και τεκμηριώσεως.Η ευθύνη για κάθε αναγκαία επέκταση θα πρέπει να μετατίθεται προοδευτικά στις διοικήσεις των Ταχυδρομείων και Τηλεπικοινωνιών και τα κοινοτικά κεφάλαια δεν θα πρέπει να χρησιμοποιούνται για τις περιφερειακές επεκτάσεις στο εσωτερικό των Κρατών μελών,

- θα πρέπει να συνδεθεί με άλλα δίκτυα στην Ευρώπη, με βάση τις συμφωνίες συνεργασίας που προβλέπονται στο άρθρο 3 αυτής της αποφάσεως. Ενδεχόμενες συνδέσεις με δίκτυα βιομηχανικών χωρών έξω από την Ευρώπη θα πρέπει να βασιστούν στην αρχή της αμοιβαιότητας και με εγγυήσεις αμφίδρομης ροής πληροφοριών, τηρουμένων πάντως των θεμελιωδών αρχών της συνθήκης και λαμβανομένων υπόψη των συμφερόντων του δικτύου Diane, του οποίου οι υπηρεσίες θα πρέπει, αν δοθεί ευκαιρία, να επεκταθούν στις αναπτυσσόμενες χώρες, περιλαμβανομένων και των χωρών που ανήκουν στη σύμβαση του Λομέ,

- πρέπει, για όσο διάστημα χρειαστεί, να συνεχίσει να λαμβάνει την ενεργό υποστήριξη της ομάδας τεχνικών που το επιμελείται,

- θα ζητήσει μέτρα, ιδίως από τις διοικήσεις των Ταχυδρομείων και Τηλεπικοινωνιών, που να αποσκοπούν στην προώθηση και άλλων χρήσεων του δικτύου, ώστε να εξασφαλίσει καλύτερη οικονομική ισορροπία,

Π πρέπει, το αργότερο στο τέλος του 1983, να περάσει σταδιακά και με τάξη σε καθεστώς δημοσίου δικτύου που η διοίκησή του θα αποτελεί αποκλειστική ευθύνη των διοικήσεων των Ταχυδρομείων και Τηλεπικοινωνιών. Η αλλαγή αυτή θα απαιτήσει την ανανέωση των συμφωνιών για τους δασμούς για περίοδο που θα επιτρέψει να προστατευτούν τα συμφέροντα των καταναλωτών καθώς και να προωθηθούν οι υπηρεσίες που παρέχει το δίκτυο Diane.

Το ποσό που χορηγείται για το σκοπό αυτό ανέρχεται σε 4 500 000 ECU.

2. Ταχεία ανάπτυξη υπηρεσιών υψηλής ποιότητας στην Ευρώπη

Η συνεχής αύξηση της προσφοράς στους ευρωπαίους χρήστες τόσο ιδιωτικών όσο και δημόσιων πληροφοριών αποτελεί σημαντικό στόχο που πρέπει να επιτευχθεί κατά τη διάρκεια του τρίτου προγράμματος δράσεως, έτσι ώστε να διαμορφωθούν οι συνθήκες που θα επιτρέψουν τη δημιουργία και άλλων υπηρεσιών, πληροφορήσεως υψηλής ποιότητας. Τα μέτρα που πρέπει να ληφθούν στον τομέα αυτό θα πρέπει:

- να συμβάλλουν στη δημιουργία και άλλων υπηρεσιών υψηλής ποιότητος και να συμπληρώνουν τα κενά που υπάρχουν, όταν αυτά έχουν σημασία για την Κοινότητα,

- να ανταποκρίνονται στα συμφέροντα της Κοινότητος καί, όταν χρειάζεται, να περιλαμβάνουν στοιχεία που να απαιτούν ευρωπαϊκή συνεργασία,

- να λαμβάνουν υπόψη τα εθνικά προγράμματα και να προσφέρουν κοινοτική βοήθεια στις δραστηριότητες που αναλαμβάνονται στα Κράτη μέλη, όταν αυτό είναι δυνατό και πρόσφορο.

Η Επιτροπή, με τη βοήθεια του ΚΕΤΠΤ, θα ορίσει, πριν από την 1η Ιανουαρίου 1982 τα κριτήρια, τις διαδικασίες και τους μηχανισμούς που θα επιτρέψουν να επιταχυνθεί η ανάπτυξη αυτή κατά τη διάρκεια του προγράμματος δράσεως, ιδίως για την αίτηση προσφορών.

Το ποσό που χορηγείται για το σκοπό αυτό ανέρχεται σε 7 500 000 ECU (1).

3. Ενίσχυση στους χρήστες και ανάπτυξη της αγοράς

Οι δραστηριότητες προτεραιότητας που προβλέπονται στα σημεία 1 και 2 πρέπει να συμπληρωθούν από συνοδευτικά μέτρα, λαμβανόμενα σε κοινοτικό επίπεδο, με σκοπό να εκτιμηθεί η σημερινή κατάσταση και να προετοιμαστούν νέα πολιτική και νέα μέτρα ενισχύσεως, έτσι ώστε:

- να προηγηθεί μια πιο εκτεταμένη και διαφανής αγορά για τις ευρωπαϊκές υπηρεσίες πληροφορήσεως καί, ιδιαίτερα, για τις υπηρεσίες του δικτύου Diane, για τις οποίες προβλέπεται μεγαλύτερη συμμετοχή των οργανισμών εμπορίας, των παραγωγών τραπεζών στοιχείων και άλλων ενδιαφερομένων μερών και η βαθμιαία μεταβίβαση των αρμοδιοτήτων σ αυτούς,

- να βελτιωθεί η αγορά της πληροφορήσεως στην Ευρώπη στη βάση μεθοδικών αναλύσεων,

- να προωθηθεί η εξαγωγή των προϊόντων και των υπηρεσιών πληροφορήσεως της Κοινότητος προς άλλες βιομηχανικές χώρες, καθώς και προς τις αναπτυσσόμενες χώρες, συμπεριλαμβανομένων και των χωρών που ανήκουν στη Σύμβαση της Λομέ, ειδικότερα με σεμινάρια, μελέτες, ομάδες εργασίας και άλλα μέσα,

- να εκτιμηθούν οι ανάγκες των χρηστών και να τους δοθεί η κατάλληλη συνδρομή, ειδικότερα στον τομέα των υπηρεσιών προσανατολισμού και ενημερώσεως,

- να ενθαρρυνθεί η δημιουργία αποτελεσματικών υπηρεσιών προμήθειας εγγράφων, λαμβανομένων υπόψη των διευθετήσεων που υπάρχουν στα Κράτη μέλη,

- να αναπτυχθούν κατάλληλα πολύγλωσσα εργαλεία ώστε να αμβλυθούν οι επιπτώσεις των γλωσσικών εμποδίων για τους χρήστες,

- να δοθεί ιδιαίτερη προσοχή στις ανάγκες των μικρομεσαίων επιχειρήσεων καθώς και να ενθαρυνθεί η σταθερή ανάπτυξη των μεσολαβητικών υπηρεσιών και άλλων υπηρεσιών που θα μπορούσαν να καλύψουν τις ιδιαίτερες ανάγκες και τις υποχρεώσεις των επιχειρήσεων αυτών,

- να ληφθούν υπόψη τα συμφέροντα των χρηστών κατά τον καθορισμό ή την εφφαρμογή των ευρωπαϊκών ή διεθνών προδιαγραφών.

Το ποσό που χορηγείται για το σκοπό αυτό ανέρχεται σε 2 000 000 ECU

4. Οι νέες τεχνολογίες και μεθοδολογίες

Η εφαρμογή και η επεξεργασία των νέων τεχνολογιών και μεθοδολογιών πρέπει να γίνεται κατά τρόπο εκλεκτικό, έτσι ώστε να βελτιώνεται η ποιότητα, ν' αυξάνεται η αποτελεσματικότητα, να μειώνεται το κόστος, ν αναπτύσσεται η ανταγωνιστικότητα των συστημάτων και υπηρεσιών πληροφορήσεως στην Ευρώπη, καθώς και να διευρύνεται το πεδίο εφαρμογής τους. Είναι ιδιαίτερα σημαντικό να εισάγονται

τέτοιες εξελίξεις με τον κατάλληλο τρόπο ώστε να δοθεί η δυνατότητα τόσο στους παραγωγούς πληροφοριών όσο και στους χρήστες να επωφεληθούν από τις νέες τεχνολογίες. Το τρίτο πρόγραμμα δράσεως δεν αποβλέπει στην ανάπτυξη νέων τεχνολογιών, αλλά στην προώθηση της εφαρμογής και προσαρμογής τους στην Κοινότητα το συντομότερο και αποτελεσματικότερο δυνατόν. Σε πρώτη φάση ο στόχος αυτός θα πρέπει να επιτευχθεί:

- με τον έλεγχο των αναπτυσσόμενων τεχνολογιών και των εφαρμογών του,

- με τη διαμόρφωση μιας συντονισμένης και στρατηγικής θεωρήσεως των εξελίξεων που θα μπορούσαν να έχουν επιπτώσεις στην επιστημονική και τεχνική πληροφόρηση και τεκμηρίωση,

- με ειδικές μελέτες, π.χ. για μια καλύτερη προσαρμογή των συστημάτων ερωτήσεων στις ανάγκες των χρηστών και για την ηλεκτρονική έκδοση,

- με τον εντοπισμό και τον καθορισμό των μέτρων που θα πρέπει να αναληφθούν σε κοινοτικό επίπεδο.

Το ποσό που χορηγείται για τον σκοπό αυτό ανέρχεται σε 1 000 000 ECU.

(1) Σ αυτό περιλαμβάνεται προκαταβολικό ποσό 5 500 000 ECU για την αίτηση προσφορών στα πλαίσια του στόχου αυτού.